title: Komission täytäntöönpanoasetus (EU) 2019/1883, annettu 8 päivänä marraskuuta 2019, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 307. kerran

text:
                  11.11.2019

                  FI

                  Euroopan unionin virallinen lehti

                  L 290/15

         KOMISSION TÄYTÄNTÖÖNPANOASETUS (EU) 2019/1883,
         annettu 8 päivänä marraskuuta 2019,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 307. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 5 päivänä marraskuuta 2019 poistaa yhden kohdan niiden henkilöiden, ryhmien ja yhteisöjen luettelosta, joita varojen ja muiden taloudellisten resurssien jäädyttäminen koskee.

                     (3)

                     Sen vuoksi asetuksen (EY) N:o 881/2002 liitettä I olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2019.

                  Komission puolesta

                  Puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Asetuksen (EY) N:o 881/2002 liitteestä I poistetaan luonnollisten henkilöiden luettelosta seuraava kohta:

               ”Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Osoite: Libya Street Number 9, Manzil Tmim, Nabeul, Tunisia. Syntymäaika: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Syntymäpaikka: a) Manzil Tmim, Tunisia; b) Libya; c) Tunisia; d) Algeria; e) Marokko; f) Libanon. Tunisian kansalainen. Passin nro: a) G827238 (1.6.1996 myönnetty Tunisian passi, jonka voimassaolo päättyi 31.5.2001), b) 05093588 (henkilötunnus). Lisätietoja: äidin nimi Mabrukah al-Yazidi. 7 d artiklan 2 kohdan i alakohdassa tarkoitettu nimeämispäivä: 12.11.2003.”


title: Komission täytäntöönpanoasetus (EU) 2019/1940, annettu 15 päivänä marraskuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin Paški sir (SAN)

text:
                  25.11.2019

                  FI

                  Euroopan unionin virallinen lehti

                  L 303/25

         KOMISSION TÄYTÄNTÖÖNPANOASETUS (EU) 2019/1940,
         annettu 15 päivänä marraskuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Paški sir” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kroatian hakemus nimityksen ”Paški sir” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Paški sir” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Paški sir” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 liitteessä XI mainitun luokan 1.3 ”Juustot” tuotteeseen (3).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä marraskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 225, 5.7.2019, s. 33.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission Täytäntöönpanoasetus (EU) 2020/172, annettu 6 päivänä helmikuuta 2020, Aspergillus niger -organismin (CBS 101.672) tuottaman 3-fytaasin hyväksynnän uusimisesta porsaiden (vieroitettujen), lihasikojen, emakkojen, broilerien, lihakalkkunoiden, munivien kanojen, ankkojen ja kaikkien muiden toissijaisten siipikarjalajien ja koristetarkoituksiin käytettävien lintujen rehun lisäaineena ja uudesta hyväksynnästä kananuorikoiden tai siitoseläimiksi kasvatettavien kanojen, siitoseläimiksi kasvatettavien kalkkunoiden tai kalkkunaemojen ja imevien porsaiden rehun lisäaineena sekä asetusten (EY) N:o 243/2007, (EY) N:o 1142/2007, (EY) N:o 165/2008, (EY) N:o 505/2008 ja (EU) N:o 327/2010 kumoamisesta (hyväksynnän haltija BASF SE) (ETA:n kannalta merkityksellinen teksti)

text:
                  7.2.2020

                  FI

                  Euroopan unionin virallinen lehti

                  L 35/6

         KOMISSION TÄYTÄNTÖÖNPANOASETUS (EU) 2020/172,
         annettu 6 päivänä helmikuuta 2020,

            Aspergillus niger -organismin (CBS 101.672) tuottaman 3-fytaasin hyväksynnän uusimisesta porsaiden (vieroitettujen), lihasikojen, emakkojen, broilerien, lihakalkkunoiden, munivien kanojen, ankkojen ja kaikkien muiden toissijaisten siipikarjalajien ja koristetarkoituksiin käytettävien lintujen rehun lisäaineena ja uudesta hyväksynnästä kananuorikoiden tai siitoseläimiksi kasvatettavien kanojen, siitoseläimiksi kasvatettavien kalkkunoiden tai kalkkunaemojen ja imevien porsaiden rehun lisäaineena sekä asetusten (EY) N:o 243/2007, (EY) N:o 1142/2007, (EY) N:o 165/2008, (EY) N:o 505/2008 ja (EU) N:o 327/2010 kumoamisesta (hyväksynnän haltija BASF SE)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Aspergillus niger -organismin (CBS 101.672) tuottama 3-fytaasi hyväksyttiin kymmeneksi vuodeksi käytettäväksi rehun lisäaineena porsaiden (vieroitettujen), lihasikojen ja broilerien ruokinnassa komission asetuksella (EY) N:o 243/2007 (2), munivien kanojen ja lihakalkkunoiden ruokinnassa komission asetuksella (EY) N:o 1142/2007 (3), ankkojen ruokinnassa komission asetuksella (EY) N:o 165/2008 (4), emakkojen ruokinnassa komission asetuksella (EY) N:o 505/2008 (5) ja toissijaisten lintulajien, ankkoja lukuun ottamatta, sekä koristetarkoituksiin käytettävien lintujen ruokinnassa komission asetuksella (EU) N:o 327/2010 (6).

                     (3)

                     Hyväksynnän haltija on toimittanut asetuksen (EY) N:o 1831/2003 14 artiklan 1 kohdan ja 7 artiklan mukaisesti hakemuksen, joka koskee Aspergillus niger -organismin (CBS 101.672) tuottaman 3-fytaasin hyväksynnän uusimista porsaiden (vieroitettujen), lihasikojen, emakkojen, broilerien, munivien kanojen, lihakalkkunoiden, ankkojen ja muiden toissijaisten lintulajien ja koristetarkoituksiin käytettävien lintujen rehun lisäaineena sekä sen uutta käyttötapaa kananuorikoiden tai siitoseläimiksi kasvatettavien kanojen, siitoseläimiksi kasvatettavien kalkkunoiden tai kalkkunaemojen ja imevien porsaiden rehun lisäaineena ja jossa pyydetään kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu mainitun asetuksen 7 artiklan 3 kohdan ja 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 26 päivänä helmikuuta 2019 antamassaan lausunnossa (7), että hakijan toimittamat tiedot osoittavat kyseisen lisäaineen täyttävän hyväksymisen edellytykset. Elintarviketurvallisuusviranomainen totesi myös, että lisäaineella ei ole haitallisia vaikutuksia eläinten terveyteen eikä ympäristöön. Lisäksi todettiin, että lisäaine on hengitysteitä herkistävä aine ja että sitä olisi pidettävä mahdollisena ihoa herkistävänä aineena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti rehun lisäaineen käyttäjien osalta. Lisäksi elintarviketurvallisuusviranomainen totesi lisäaineen parantavan tehokkaasti rehun sulavuutta munien tuotantoon tai siitoseläimiksi kasvatettavilla kanoilla, siitoseläimiksi kasvatettavilla kalkkunoilla tai kalkkunaemoilla ja imevillä porsailla. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Aspergillus niger -organismin (CBS 101.672) tuottaman 3-fytaasin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Sen seurauksena, että Aspergillus niger -organismin (CBS 101.672) tuottaman 3-fytaasin hyväksyminen rehun lisäaineena tämän asetuksen liitteessä vahvistettujen edellytysten mukaisesti uusitaan, asetukset (EY) N:o 243/2007, (EY) N:o 1142/2007, (EY) N:o 165/2008, (EY) N:o 505/2008 ja (EU) N:o 327/2010 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste ja uusitaan valmisteen hyväksyntä eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Kumotaan asetukset (EY) N:o 243/2007, (EY) N:o 1142/2007, (EY) N:o 165/2008, (EY) N:o 505/2008 ja (EU) N:o 327/2010.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 243/2007, annettu 6 päivänä maaliskuuta 2007, 3-fytaasin (Natuphos) hyväksymisestä rehun lisäaineena (EUVL L 73, 13.3.2007, s. 4).

            (3)  Komission asetus (EY) N:o 1142/2007, tehty 1 päivänä lokakuuta 2007, 3-fytaasin (Natuphos) uuden käyttötavan hyväksymisestä rehun lisäaineena (EUVL L 256, 2.10.2007, s. 20).

            (4)  Komission asetus (EY) N:o 165/2008, annettu 22 päivänä helmikuuta 2008, uuden käyttötavan hyväksymisestä 3-fytaasille (Natuphos) rehun lisäaineena (EUVL L 50, 23.2.2008, s. 8).

            (5)  Komission asetus (EY) N:o 505/2008, annettu 6 päivänä kesäkuuta 2008, uuden käyttötavan hyväksymisestä 3-fytaasille (Natuphos) rehun lisäaineena (EUVL L 149, 7.6.2008, s. 33).

            (6)  Komission asetus (EU) N:o 327/2010, annettu 21 päivänä huhtikuuta 2010, 3-fytaasin uuden käyttötavan hyväksymisestä kaikkien pienten lintulajien, ankkoja lukuun ottamatta, sekä koristetarkoituksiin käytettävien lintujen rehun lisäaineena (hyväksynnän haltija BASF SE) (EUVL L 100, 22.4.2010, s. 3).

            (7)  EFSA Journal 2019;17(3):5640.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä / kg täysrehua, kosteuspitoisuus 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4a1600

                        BASF SE

                        3-fytaasi
                        EC 3.1.3.8

                           Lisäaineen koostumus

                        3-fytaasi, jota tuottaa

                           Aspergillus niger (CBS 101.672)
                        ja jonka vähimmäisaktiivisuus on
                        kiinteässä muodossa: 5 000  FTU (1)/g
                        nesteenä: 5 000  FTU/ml

                           Tehoaineen kuvaus

                        3-fytaasi, jota tuottaa

                           Aspergillus niger (CBS 101.672)

                           Analyysimenetelmä
                            (2)

                        Kolorimetrinen menetelmä, jolla mitataan entsyymin fytaattisubstraatista vapauttaman epäorgaanisen fosfaatin määrää.

                        Porsaat
                        (imevät ja vieroitetut)
                        Emakot

                        -

                        500 FTU

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja ja ihoa suojaavat materiaalit mukaan luettuina.

                        27.2.2030

                        Lihasiat

                        -

                        100 FTU

                        Broilerit
                        Kananuorikot / siitoseläimiksi kasvatettavat kanat

                        -

                        375 FTU

                        Munivat kanat
                        Lihakalkkunat
                        Siitoseläimiksi kasvatettavat kalkkunat ja kalkkunaemot
                        Koristetarkoituksiin käytettävät linnut ja kaikki toissijaiset lintulajit paitsi ankat

                        -

                        250 FTU

                        Ankat

                        -

                        300 FTU

               (1)  1 FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa (pH 5,5; 37 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission Täytäntöönpanoasetus (EU) 2020/352, annettu 3 päivänä maaliskuuta 2020, asetuksen (EY) N:o 798/2008 liitteen I muuttamisesta Ukrainaa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin ja kuljettaminen sen kautta on sallittua korkeapatogeenisen lintuinfluenssan yhteydessä (ETA:n kannalta merkityksellinen teksti)

text:
                  4.3.2020

                  FI

                  Euroopan unionin virallinen lehti

                  L 65/4

         KOMISSION TÄYTÄNTÖÖNPANOASETUS (EU) 2020/352,
         annettu 3 päivänä maaliskuuta 2020,
         asetuksen (EY) N:o 798/2008 liitteen I muuttamisesta Ukrainaa koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin ja kuljettaminen sen kautta on sallittua korkeapatogeenisen lintuinfluenssan yhteydessä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
         sekä katsoo seuraavaa:

                     (1)

                     Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

                     (2)

                     Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata, aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta (HPAI).

                     (3)

                     Ukraina sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, jonka alueen tietyistä osista on sallittua tuoda unioniin ja kuljettaa unionin kautta tiettyjä siipikarjasta saatuja hyödykkeitä sen mukaan, esiintyykö kyseisillä alueilla korkeapatogeenistä lintuinfluenssaa. Tämä aluejako on esitetty asetuksen (EY) N:o 798/2008 liitteessä I olevassa 1 osassa, sellaisena kuin se on muutettuna täytäntöönpanoasetuksella (EU) 2017/193 (4), sen jälkeen kun korkeapatogeenisen lintuinfluenssan alatyypin H5N8 taudinpurkaukset oli vahvistettu 30 päivänä marraskuuta 2016 ja 4 päivänä tammikuuta 2017.

                     (4)

                     Ukraina on ilmoittanut puhdistus- ja desinfiointitoimenpiteiden saattamisesta päätökseen hävittämistoimenpiteitä koskevan suunnitelman mukaisesti niillä alueilla, joilla korkeapatogeenisen lintuinfluenssan taudinpurkaukset havaittiin vuosina 2016 ja 2017, ja toimittanut taudin leviämisen estämiseksi toteuttamistaan toimenpiteistä tietoja, jotka komissio on arvioinut. Arvioinnin perusteella pääteltiin, että kyseiset taudinpurkaukset on selvitetty ja että siipikarjasta saatujen hyödykkeiden tuontiin unioniin sellaisilta Ukrainan alueilta, jotka on lueteltu asetuksen (EY) N:o 798/2008 liitteessä I olevassa 1 osassa ja joilta tuonti keskeytettiin kyseisellä asetuksella, sellaisena kuin se on muutettuna täytäntöönpanoasetuksella (EU) 2017/193, ei liity riskejä.

                     (5)

                     Ukraina vahvisti kuitenkin 19 päivänä tammikuuta 2020, että korkeapatogeenisen lintuinfluenssan alatyyppiä H5 oli havaittu sen alueella sijaitsevalla siipikarjatilalla. Tämän vahvistetun korkeapatogeenisen lintuinfluenssan taudinpurkauksen johdosta Ukrainan koko aluetta ei voida enää pitää kyseisestä taudista vapaana, minkä vuoksi Ukrainan eläinlääkintäviranomaiset eivät enää voi myöntää todistusta siipikarjasta saatuja hyödykkeitä sisältäville lähetyksille tuotaviksi unioniin tai kuljetettaviksi unionin kautta alueilta, joilla taudinpurkaus esiintyi.

                     (6)

                     Ukrainan eläinlääkintäviranomaiset ovat vahvistaneet, että tammikuussa 2020 tapahtuneen taudinpurkauksen jälkeen ne keskeyttivät välittömästi todistusten myöntämisen unioniin tuotaviksi tai unionin kautta kuljetettaviksi tarkoitettujen hyödykkeiden lähetyksille ja hävittivät kaikki altistuneet eläimet korkeapatogeenisen lintuinfluenssan torjumiseksi ja kyseisen taudin leviämisen rajoittamiseksi.

                     (7)

                     Lisäksi Ukraina on toimittanut komissiolle tietoja epidemiologisesta tilanteesta alueellaan ja ilmoittanut alueet, joihin sovelletaan rajoituksia, sekä toimenpiteet, joita se on toteuttanut estääkseen korkeapatogeenisen lintuinfluenssan leviämisen edelleen kyseisten rajoitusalueiden ulkopuolelle. Komissio on nyt arvioinut kyseiset tiedot ja tämän arvioinnin sekä Ukrainan antamien takeiden perusteella olisi pääteltävä, että siipikarjasta saatavia hyödykkeitä sisältävien lähetysten tuomista unioniin koskevien rajoitusten rajaaminen korkeapatogeenisen lintuinfluenssan tautialueisiin, joilla Ukrainan eläinlääkintäviranomaiset soveltavat rajoituksia tämänhetkisen taudinpurkauksen vuoksi, riittää kattamaan tällaisten hyödykkeiden tuomiseen unioniin liittyvät riskit.

                     (8)

                     Ukrainaa koskevaa kohtaa asetuksen (EY) N:o 798/2008 liitteessä I olevan 1 osan luettelossa olisi sen vuoksi muutettava, jotta voitaisiin ottaa huomioon tämänhetkinen epidemiologinen tilanne kyseisessä maassa. Asetuksen (EY) N:o 798/2008 liitettä I olisi sen vuoksi muutettava.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä maaliskuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 18, 23.1.2003, s. 11.

            (2)  EUVL L 343, 22.12.2009, s. 74.

            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

            (4)  Komission täytäntöönpanoasetus (EU) 2017/193, annettu 3 päivänä helmikuuta 2017, päätöksen 2007/777/EY liitteen II ja asetuksen (EY) N:o 798/2008 liitteen I muuttamisesta siltä osin kuin on kyse Ukrainaa koskevista kohdista niiden kolmansien maiden luetteloissa, joista tiettyjen hyödykkeiden tuonti unioniin on sallittua korkeapatogeenisen lintuinfluenssan yhteydessä (EUVL L 31, 4.2.2017, s. 13).

            LIITE
            Korvataan asetuksen (EY) N:o 798/2008 liitteessä I olevan 1 osan Ukrainaa koskeva kohta seuraavasti:

                        Kolmannen maan tai alueen ISO-koodi ja nimi

                        Kolmannen maan tai sen alueen, vyöhykkeen tai erillisalueen koodi

                        Kolmannen maan tai sen alueen, vyöhykkeen tai erillisalueen kuvaus

                        Eläinlääkärintodistus

                        Erityisedellytykset

                        Erityisedellytykset

                        Lintuinfluenssan valvontaa koskeva tilanne

                        Lintuinfluenssan rokotustilanne

                        Salmonellan torjuntaa koskeva tilanne

                        Malli(t)

                        Lisävakuudet

                        Päättymisajankohta

                        Alkamisjankohta

                        1

                        2

                        3

                        4

                        5

                        6

                        6A

                        6B

                        7

                        8

                        9

                        ”UA – Ukraina

                        UA-0

                        Koko maa

                        EP, E,

                        UA-1

                        Koko maa, lukuun ottamatta aluetta UA-2

                        WGM

                        POU, RAT

                        UA-2

                        Ukrainan alue, joka vastaa seuraavia:

                        UA-2.1

                        Hersonin alue

                        WGM

                        P2

                        30.11.2016

                        7. maaliskuuta 2020

                        POU, RAT

                        P2

                        30.11.2016

                        7. maaliskuuta 2020

                        UA-2.2

                        Odessan alue

                        WGM

                        P2

                        4.1.2017

                        7. maaliskuuta 2020

                        POU, RAT

                        P2

                        4.1.2017

                        7. maaliskuuta 2020

                        UA-2.3

                        Tšernivtsin alue

                        WGM

                        P2

                        4.1.2017

                        7. maaliskuuta 2020

                        POU, RAT

                        P2

                        4.1.2017

                        7. maaliskuuta 2020”

                        UA-2.4

                        Vinnytsjan alue, Nemyrivin piiri, kunnat:

                                    Berezivka

                                    Bratslav

                                    Budky

                                    Bugakiv

                                    Chervone

                                    Chukiv

                                    Danylky

                                    Dovzhok

                                    Horodnytsia

                                    Hrabovets

                                    Hranitne

                                    Karolina

                                    Korovayna

                                    Korzhiv

                                    Korzhivka

                                    Kryklivtsi

                                    Maryanivka

                                    Melnykivtsi

                                    Monastyrok

                                    Monastyrske

                                    Nemyriv

                                    Novi Obyhody

                                    Ostapkivtsi

                                    Ozero

                                    Perepelychcha

                                    Rachky

                                    Salyntsi

                                    Samchyntsi

                                    Sazhky

                                    Selevintsi

                                    Sholudky

                                    Slobidka

                                    Sorokoduby

                                    Sorokotiazhyntsi

                                    Velyka Bushynka

                                    Vovchok

                                    Vyhnanka

                                    Yosypenky

                                    Zarudyntsi

                              Zelenianka

                        WGM

                        P2

                        19.1.2020

                        POU, RAT

                        P2

                        19.1.2020